उस रेगिस्तान में जहाँ बूंद बूंद पानी के लिए कई किलोमीटर चलना पड़ता है उस रेगिस्तानी शहर की झील में लंगर डाले खड़े सोने के जहाज की छाया को अगर देखना हो तो एक प्रेमी की नजर से देखना और यूरोप के शहरों की छोटी गलियों की याद दिलाती सँकरी गलियाँ और खुबसुरत चौराहों को देख युवा प्रेम का रंग और गहराता जा रहा था।जब प्यार थोड़ा और बढ़ा तो दोनों प्रेमियों ने शहर के पास प्रेमियों के यादगार स्थल "मूमल की मेड़ी" को देखने गये,जहाँ का पत्थर-पत्थर लोद्र्वा की राजकुमारी मूमल और महेन्द्रा की अमर प्रेम कहानी सुना रहा था।लोकल गाइड से कहानी सुनते घड़ीभर के लिए दोनों मूमल-महेंद्रा बन गये।छोटे शहर में प्रेमियों का मिलना कठिन था,मगर प्रेमियों को भला कोई कभी रोक पाया है।